Аԥсны
Ажәабжьқәа Sputnik Аԥсны аҟны
Ашьапылампыл азы жәларбжьаратәи атурнир "Система Cup 2021" мҩаԥгахоит Аҟәа
© Sputnik / Томас ТхайцукСтадион "Динамо"
© Sputnik / Томас Тхайцук
Атурнир аиҿкааҩцәа – Аԥсны ашьапылампыл азы Афедерациа, аинтернетҳа амаҵдгалаҩ "Система".
АҞӘА, абҵара 29 – Sputnik, Бадраҟ Аҩӡба. Ашьапылампыл азы жәларбжьаратәи атурнир "Система Cup 2021"Аҟәа астадион "Динамо" имҩаԥгахоит абҵара 30 - ԥхынҷкәын 5 рзы, ҳәа Sputnik иазеиҭеиҳәеит Аԥсны ашьапылампыл азы Афедерациа ахада Ҭарашь Ҳагба.
"Атурнир –ҩгәыԥкны имҩаԥысуеит, гәыԥ-цыԥхьаӡа хԥа-хԥа команда алахәхоит. Аицыхәмаррақәа рышьҭахь афиналбжахь инеиуеит, анаҩс афинал ахь. Ахәмаррақәа зегьы Аԥсуа телехәаԥшралеи аинтернет канал "Система-спорт" алеи идырбахоит", - ҳәа иҳәоит иара.
Агәыԥ "А" иалахәхоит аҟәатәи "Нарҭ", гәдоуҭатәи "Риҵа", донецктәи "Гвардеец", агәыԥ "В" – аҟәатәи "Динамо" гагратәи "Гагра", краснодонтәи "Динамо". Ԥхынҷкәын 3 азы афиналбжатә хәмаррақәа мҩаԥгахоит. Агәыԥ "А" аиԥылараҿы актәи аҭыԥ згаз акомандеи агәыԥ "В" аҿы аҩбатәи аҭыԥ згаз акомандеи еиқәшәоит.
Агәыԥ "В" аиааира згази агәыԥ "А" аҿы аҩбатәи аҭыԥ згази еиԥылоит, ԥхынҷкәын 4 азы ахԥатәи аҭыԥ азы аиндаҭларақәа мҩаԥысуеит, адырҩаҽны афиналтә хәмарра ҟалоит.
Атурнир иалахәуп акомандақәа фба: аҟәатәи "Нарҭ", гәдоуҭатәи "Риҵа", донецктәи "Гвардеец", аҟәатәи "Динамо" гагратәи "Гагра", краснодонтәи "Динамо".
11 Абҵара 2021, 18:00